.рф
.рф on Venemaa Interneti tippdomeen, mis võeti kasutusele 2010. aastal. See on esimene tippdomeen, mis kasutab mitteladina kirjatähti. Selle domeeninimega internetiaadressid hakkavad olema ainult kirillitsas. Esimestena hakkasid öösel vastu 13. maid 2010 tööle Venemaa presidendi ja valitsuse veebisaidid (http://президент.рф ja http://правительство.рф). Jaanuaris 2013 oli registreeritud 780 085 domeeni.